laion/Wikipedia-Exotic huggingface dataset:
עיט קטן

עיט קטן (שם מדעי: Hieraaetus morphnoides) הוא מין של עיט הנפוץ ברחבי אוסטרליה. ישנו מין דומה לו מאוד – עיט גמדי (Hieraaetus weiskei) החי בגינאה החדשה. אורכו 45–55 ס"מ ומשקלו 815 גרם ומוטת הכנפיים באורך 120 ס"מ. הוא קרוב למיני הסוג עיט וגם למין הנכחד מניו זילנד עיט האסטי. עיט זה בעל ציצה קטנה מאחורי הראש הזהוב. הכנפיים חומות והבטן והרגליים לבנים. הוא מצוי בכל רחבי אוסטרליה למעט המדבריות של דרום מערב אוסטרליה. הוא מצוי באזורים ממוזגים וטרופיים, בביצות ובערבות יבשות. מין זה הוא השני בגודלו דורסי אוסטרליה לאחר המין עיט מחודד זנב והוא טורף ראשי המחפש בעיקר יונקים קטנים כמו מכרסמים, בנדיקוטים, בטונגים (Bettongia) ווולבים קטנים. הוא ניזון גם מעופות וזוחלים קטנים ואף מחרקים גדולים. הוא ניזון מנבלות, בעיקר ליד כבישים סואנים. מדיה וקבצים בנושא עיט קטן בוויקישיתוף עיט קטן, באתר ITIS (באנגלית) עיט קטן, באתר NCBI (באנגלית) עיט קטן, באתר Animal Diversity Web (באנגלית) עיט קטן, באתר האנציקלופדיה של החיים (באנגלית) עיט קטן, באתר GBIF (באנגלית) עיט קטן באתר הרשימה האדומה של IUCN
עונת 1970/1971 בליגה א'

עונת 1970/1971 בליגה א' הייתה העונה ה-15 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה הסדירה סיימו מכבי יפו והפועל באר שבע במקום הראשון והעפילו לליגה הראשונה לעונת 1971/1972. ארבע הקבוצות האחרונות, שתיים מכל בית, ירדו ליגה. טבלת התחרות
פיתון מקלוט

פיתון מקלוט (שם מדעי: Liasis mackloti) הוא מין של נחש גדול ממשפחת הפיתוניים ומהסוג פיתון מים החי ברחבי איים באינדונזיה. הוא קיבל את שמו מהחוקר היינריך מקלוט (אנ'). הנחש יכול להגיע לאורך 3-4 מטר בממוצע והוא חום כהה עד ירוק ולעיתים נדירות גם צהוב ובעל ראש ועיניים קטנים. הבטן לבנה. נחש זה יודע לטפס טוב ומצוי הרבה בין העצים. הוא נפוץ בטבע ביערות גשם באינדונזיה באזור איי טימור ופעיל בעיקר בלילות. עקב גודלו הוא טורף מרשים באזוריו וניזון בעיקר מיונקים שונים, עופות וזוחלים אחרים. הוא כורך את גופו על קרבנו עד שהטרף נלחץ למוות. לפיתון 2 תת-מינים: L. m. mackloti - נפוץ בטימור, ווטר (Wetar) ובמזרח איי סונדה הקטנים (East Nusa Tenggara). L. m. savuensis - נפוץ בסאבו (Savu) ובמזרח נוסה טנגרה. מדיה וקבצים בנושא פיתון מקלוט בוויקישיתוף פיתון מקלוט, באתר ITIS (באנגלית) פיתון מקלוט, באתר NCBI (באנגלית) פיתון מקלוט, באתר GBIF (באנגלית) פיתון מקלוט באתר הרשימה האדומה של IUCN
פיתון זית

פיתון זית (שם מדעי: Liasis olivaceus) הוא מין של נחש גדול ממשפחת הפיתוניים ומהסוג פיתון מים החי בצפונה של אוסטרליה במערב אוסטרליה, בקווינסלנד ובטריטוריה הצפונית. אורכו מגיע ל-2–4 מטרים והוא בעל קשקשים בצבע ירוק זית ולעיתים גם כהה יותר, ומכאן שמו. הנחש חי על העצים אך גם שוחה הרבה בבורות ובנהרות וגם באזורים סלעיים. טרפו של פיתון הזית מורכב מזוחלים אחרים, עופות ויונקים קטנים עד בינוניים, כגון וולבי הסלע, עטלפים, עופות מים, יונים וכו'. הם אורבים לטרף בשבילי דרכים בצמחייה או אורבים להם מתחת למים ותוקפים אותם כשהם מתקרבים לשתות. פיתונים גדולים במיוחד טרפו אפילו לטאות כוח ואף תנינים קטנים. L. o. olivaceus L. o. barroni מדיה וקבצים בנושא פיתון זית בוויקישיתוף פיתון זית, באתר ITIS (באנגלית) פיתון זית, באתר NCBI (באנגלית) פיתון זית, באתר האנציקלופדיה של החיים (באנגלית) פיתון זית, באתר GBIF (באנגלית) פיתון זית באתר הרשימה האדומה של IUCN
פיתון מים

פיתון מים (שם מדעי: Liasis) הוא סוג של נחש גדול ממשפחת הפיתוניים החיים באוסטרליה, גינאה החדשה ואיי אינדונזיה. מינים אלה הם כהים בצבעם ונמצאים בסביבה לחה – בדרך כלל במים או ביערות טרופיים לחים. חלק מהמינים בסוג מגיעים לגודל של 5 מטר והם טורפים הצדים יצורים קטנים יותר. המין הנכחד פיתון מים דובודינגאלה היה מהארוכים שבנחשים והגיע עד לאורך של 10 מ'. פיתון מים חום (Liasis fuscus) פיתון מקלוט (Liasis mackloti) תת-מין Liasis mackloti mackloti תת-מין Liasis mackloti savuensis - לעיתים נחשב למין נפרד פיתון זית (Liasis olivaceus) תת-מין Liasis olivaceus barroni תת-מין Liasis olivaceus olivaceus פיתון מים דובודינגאלה (Liasis dubudingala) - נכחד מדיה וקבצים בנושא פיתון מים בוויקישיתוף פיתון מים, באתר ITIS (באנגלית) פיתון מים, באתר NCBI (באנגלית) פיתון מים, באתר האנציקלופדיה של החיים (באנגלית) פיתון מים, באתר GBIF (באנגלית)
קמטים

קמטים הם קפלים בעור. לרוב כתוצאה מהזדקנות: עם השנים, העור האנושי משתנה ומפסיק להיות מתוח. הקמטים הם תוצאה של פגיעה מצטברת בסיבי הקולגן והסיבים האלסטיים בדרמיס ונגרמים בעיקר בעקבות חשיפת יתר לשמש וגם בהשפעתם המצטברת של כוח המשיכה ותנועות שרירי הפנים. הקמטים מתחלקים לקמטי הבעה (הקמטים בפנים בצידי האף, במצח ובין הגבות) ולקמטים קטנים יותר הקיימים בעיקר באזורים החשופים לשמש. קמטים מעידים על עור לא בריא. סוג אחר של קמטים הם קמטים זמניים הנוצרים בעור כתוצאה ממגע עם מים. בחלקים נרחבים של התרבות המערבית, הקמטים נחשבים לפגם ביופי. ישנם אנשים המנסים, מהסיבות שהוזכרו לעיל, למנוע או להפחית היוצרות קמטים . על ידי נקיטת אמצעים המונעים חשיפה ונזקי קרינה מהשמש כגון : לבישת בגדים ארוכים, חבישת כובע, ושימוש בקרמים למיניהם - קרם לחות, קרם אנטי-אייג'ינג, וקרם הגנה לעור . ניתן להזריק לעור בוטולינום טוקסין. הבוטולינום טוקסין הוא חומר שנכנס לשימוש ברפואה בשנות ה־70, בעיקר לתיקון מצבים של עין עצלה או פזילה. הוא יעיל במיוחד לקמטי הבעה. הבוטולינום טוקסין הוא רעלן היכול בכמויות קטנות להרפות פעילות של שרירי הבעה הפועלים פעילות יתר ועל ידי כך להפחית או להעלים קמטים מסוימים לתקופה של 4-5 חודשים. התכשיר הידוע ביותר מסוג זה מכונה "בוטוקס" ומיוצר על ידי חברת אלרגן. לא ניתן להשתמש בטיפולי בוטוקס להפחתת קמטים סטטיים אשר לא מושפעים מתנועות שרירי הפנים או לקמטים מאוד עדינים שקשורים למבנה העור. שיטה נוספת להפחתת מראה הקמטים היא הזרקת חומר מילוי מתחת לקמט. טיפול זה מתאים לכל קמט ולא רק לקמטי הבעה כמו הבוטוקס. קיימים מספר רב של חומרי מילוי הנבדלים אחד מהשני בצמיגות, משך הזמן שהם נותרים יעילים בעור, והסיכונים הכרוכים בהם. חומרים שנשארים בעור לתמיד כמו סיליקון עלולים לגרום לתופעות לוואי קבועות ולכן כמעט ואינם בשימוש. ככלל מעדיפים היום שימוש בחומרים שנספגים בעור ולכן בטוחים יותר לשימוש. רוב זריקות חומרי המילוי שנמצאות בשימוש כיום מורכבות מחומצה היאלורונית. חומצה זו קיימת באופן טבעי בגופינו ומהווה חלק מרקמות החיבור בעור ובפרקים. לשימוש בהזרקה היא מסונתזת במעבדה בשיטות של הנדסה גנטית. החומר מגיע בדרך כלל כג'ל שקוף. ישנם מספר סוגים שההבדל ביניהם הוא גודל חלקיקי הג'ל. חלקיקים גדולים יותר מתאימים להזרקה עמוקה לקמטים גדולים ואילו תכשירים עם חלקיקים קטנים יותר מתאימים להזרקה לקמטים קטנים יותר. משך ההזרקה הוא כ־30 דקות. כאשר מזריקים חומר מילוי לשפתיים מקובל לאלחש בהזרקה מקומית של לידוקאין (כמו זריקה אצל רופא שיניים). בשאר מקומות ההזרקה בפנים מספיקה מריחה של קרם מאלחש כ־40 דקות לפני הטיפול. התוצאות מחזיקות מעמד בין 6 ל־12 חודשים לפי סוג החומר המוזרק. הרטבה ממושכת של גוף אנושי גורמת להופעת קמטים זמניים. מחקר שהתפרסם בשנת 2001 מעלה השערה כי קמטים בכפות הידיים ובכפות הרגלים, הנוצרים ממגע עם מים, נועדו לשפר את אחיזת השטח של הכפות בסביבה מימית. המחקר מראה כי המבנה של הקמטים מותאם לשיפור האחיזה, וכמו כן מחקרים שנערכו בשנות ה-30, מצביעים על כך שהקמטים לא נוצרים כאשר יש פגיעה עצבית באזור. מדיה וקבצים בנושא קמטים בוויקישיתוף רון ויינברג, חומצה היאלרונית, באתר קולגן פלוס Changizi, M., Weber, R., Kotecha, R. & Palazzo, J. Brain Behav. Evol. advance online publication הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נחמיה קיש

נחמיה קיש (Nehemiah Kish) הוא רקדן בלט אמריקאי, רקדן ראשי בבלט המלכותי בלונדון מאז הצטרף לשורותיו בשנת 2010. קיש נולד בקארו, מישיגן בארצות הברית. לפני שלמד בלט קלאסי, למד קיש התעמלות וריקוד ג'אז. הצטרף לבית הספר של הבלט הלאומי של קנדה בגיל 13 וסיים את לימודיו עם כניסתו ללהקה בשנת 2001, שם קודם להיות רקדן ראשי בשנת 2005. בשנת 2008 הצטרף קיש לבלט הדני המלכותי בקופנהגן, דנמרק, כרקדן ראשי. ב-2010 הצטרף לבלט המלכותי בלונדון כרקדן ראשי. ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
פריז סן-ז'רמן (כדורגל נשים)

פריז סן-ז'רמן נשים (בצרפתית: Paris Saint-Germain Féminines) הוא מועדון כדורגל נשים מפריז, צרפת. מאז 2001, משחקת הקבוצה בליגת העל הצרפתית ונכון ל-2021 היא אלופת צרפת. לזכות הקבוצה שתי סגנויות ליגת האלופות, שמונה סגנויות צרפת ושני גביעי מדינה. הקבוצה הוקמה ב-1971 כחלק ממועדון הכדורגל של פריז סן-ז'רמן. בשנת 1979 העפילה הקבוצה לראשונה לליגת העל, אך לא ביססה את עצמה וחזרה לליגה השנייה ב-1982. במהלך שנות ה-80 וה-90 הקבוצה עלתה וירדה בתדירות גבוהה מהליגה השנייה לראשונה, ולהפך. מצבה התייצב בשנת 2001, אז עלתה הקבוצה ליגה ונשארה בה עד היום. בשנת 2008 העפילה הקבוצה בפעם הראשונה לגמר הגביע הצרפתי, אך הפסידה 0–3 לאולימפיק ליון. שנתיים לאחר מכן היא כבר זכתה בתואר, לאחר ניצחון 0–5 בגמר על מונפלייה. בשנת 2011 סיימה סן-ז'רמן במקום השני בליגה, בעוד קשרית הקבוצה אליס בוסגליה, זכתה בפרס שחקנית השנה בצרפת והפכה לשחקנית הראשונה מפריז סן-ז'רמן שזוכה בפרס זה. במהלך עשור זה זכתה הקבוצה 8 פעמים בסגנות האליפות לאולימפיק ליון ששמרה על התואר לאורך כל העשור. בתקופה זו הגיעה עוד 4 פעמים לגמר הגביע ואף זכתה בגביע השני בתולדותיה בשנת 2018. בעונת 2021/2020 זכתה הקבוצה לראשונה בתולדותיה באליפות היסטורית כשהקדימה את אולימפיק ליון בנקודה אחת. במהלך העונה, הנחילה הקבוצה הפסד ליגה ראשון לאולימפיק ליון לאחר רצף של 80 משחקים ללא הפסד. בתום העונה, בנוסף לאליפות זכתה מארי אנטואנט קטוטו בתואר מלכת השערים, קדידיאטו דיאני נבחרה לשחקנית העונה, כריסטיאן אנדלר לשוערת העונה, סנדי באלטימור לתגלית העונה ואוליבר אשוואפני למאמן העונה. בסוף עונת 2015 הגיעה הקבוצה להישג השיא שלה - גמר ליגת האלופות - המפעל היוקרתי ביותר למועדוני נשים בכדורגל האירופי. בגמר עצמו, שנערך מול 17,147 צופים בברלין, הפסידה הקבוצה 1–2 לפרנקפורט, אך היא ביססה את עצמה כאחת מהקבוצות המובילות ביבשת. הקבוצה חזרה על הישג זה גם בעונת 2017/2016 שבה הפסידה בגמר לאולימפיק ליון בבעיטות הכרעה לאחר שהמשחק הסתיים בתוצאה 0-0 לאחר הארכה. נכון לסוף עונת 2020/21: ליגת העל הצרפתית (1): 2020/2021 הגביע הצרפתי‏ (2): 2010, 2018 הליגה הצרפתית השנייה (1): 2000/2001 מעודכן ל-30 בינואר 2021 ברזיל כריסטיאן רוזריה ברזיל קאטיה גרמניה פטמירה אלושי גרמניה אניה מיטאג פריז סן-ז'רמן מדיה וקבצים בנושא פריז סן-ז'רמן בוויקישיתוף אתר האינטרנט הרשמי של פריז סן-ז'רמן פרופיל, באתר Soccerway אחרי רצף של 80 משחקים: הקבוצה הטובה בעולם הפסידה, באתר ynet, 22 בנובמבר 2020
יוהוי צ'וי

יוהוי צ'וי (Yuhui Choe) היא רקדנית בלט קוריאנית, סולנית ראשונה בבלט המלכותי בלונדון מאז שנת 2014. צ'וי נולדה בפוקואוקה, יפן בשנת 1986. אמה היא רקדנית מחול קוריאני מסורתי. צ'וי החלה ללמוד ריקוד בגיל חמש בבית ספר לבלט ביפן בו היא למדה עד גיל 14. לאחר מכן המשיכה את לימודיה בפריז. בגיל 16 זכתה צ'וי במדליית כסף בתחרות בינלאומית למחול של פריז. בתחרות השווייצרית "Prix de Lausanne" בשנת 2002, זכתה צ'וי בשני הפרסים - בפרס המקום הראשון ובפרס למחול עכשווי. לאחר הצטרפותה לבלט המלכותי בלונדון, ביצעה את תפקיד הסולו הראשון שלה, בבלט היפהפייה הנרדמת בתפקיד "הנסיכה פלורין". צ'וי שאפה להצטרף לבלט המלכותי על מנת לרקוד תחת הנחייתם של הכוריאוגרפים פרדריק אשטון וקנת' מקמילאן. בשנת 2008 קודמה צ'וי לדרגת סולנית ראשונה, רקדה את תפקיד פיית שזיף הסוכר בבלט "מפצח האגוזים", והייתה אחת משש הרקדניות בבלט "אינפרה" של ויין מקגרגור, ללחנו של מקס ריכטר. בשנת 2009 הוסיף העיתון הבריטי הגרדיאן את צ'וי ל"רשימה החמה" של "הכוכבים העולים שכדאי לצפות בהם", והוסיף ציטוט של הבלרינה לורן קות'ברטסון: "אני לא יכולה להוריד ממנה את העיניים. היא משדרת שמחה באופן הטהור ביותר". בשנת 2014 החליפה צ'וי בהתראה קצרה את הבלרינה המפורסמת נטליה אוסיפובה בתפקיד הנסיכה אורורה - לראשונה בתפקיד ראשי - בבלט "היפהפייה הנרדמת". הגרדיאן ציין בביקורת על ההופעה: "צ'וי נראתה שלווה למול האתגר, ראוי שתקודם כעת לדרגת רקדנית ראשית". יוהוי צ'וי, במסד הנתונים הקולנועיים IMDb (באנגלית) רויאל אופרה האוס, יוהוי צ'וי באתר רויאל אופרה האוס (עמ' 1)
ברווז (פירושונים)

האם התכוונתם ל... בעלי חיים: ברווזיים – משפחת עופות מים בסדרת האווזאים ברווז – כינוי למספר מינים במשפחת הברווזיים ברווז (סוג) – סוג במשפחת הברווזיים ברווז הבית – תת-מין בסוג ברווז מזון: בשר ברווז – מנת בשר שמקורה באחד ממיני הברווזיים ברווז בנוסח פקינג – מאכל שמקורו בבייג'ינג שבסין ביטויים: ברווז עיתונאי – כינוי לידיעה עיתונאית המפורסמת ללא ביסוס עובדתי ברווז צולע – ביטוי המשמש לתיאור נושא משרה נבחר אשר כהונתו קרבה לסיומה אחר: ברווז גומי – צעצוע דמוי ברווז צביר ברווז הבר – צביר פתוח בקבוצת הכוכבים מגן הברווז – דמות בדיונית פרי ידו של דודו גבע מרק ברווז – סרט קולנוע של האחים מרקס
גופר קרמיקה

גוֹפֶר קרמיקה הוא בית מלאכה לעיצוב קרמי מיסודם של אברהם ופנינה גופר שפעל בישראל החל משנות ה-50 של המאה ה-20 ועד לשנות ה-2000. העבודות אופיינו בדקורטיביות ובשימוש בזיגוג צבעוני עז. "גופר קרמיקה" הוקם על ידי אברהם ופנינה גופר בשנת 1956. מרבית העבודות שיצרו בני הזוג נעשו בטכניקה של יציקה קרמית ואופיינו בדקורטיביות ובעיטורים תלת־ממדיים. העבודות חופו בזיגוג צבעוני שנשרף בטמפרטורה גבוהה. בין העבודות הידועות של בני הזוג היו יצירות יודאיקה, ובייחוד קערות סדר. בנוסף לאמנות שימושית יצרו בני הזוג מספר עבודות במרחב הציבורי. עבודותיהם הוצגו בתערוכה הקבוצתית "קרמיקה 70" במוזיאון תל אביב (1970), בתערוכת יחיד במוזיאון האתנוגרפי בחיפה (1976) ובבית יד לבנים בחולון (1987) ועוד. המאפיינים הבולטים בסגנון של גופר הם הססגוניות בזיגוג והעושר הקישוטי התלת-ממדי, בניגוד לקישוטים של הקרמיקה הארמנית למשל. פני הכלים מעוטרים בציורים ובאבסטרקטים עשויים מבליטות ושקעים. ועל כן, בסוף שנות ה-50, בלט סגנון העבודות של גופר קרמיקה בנוף המונוכרומטי של גוני החום ששלטו בהוייה הקראמית הישראלית בצבעוניותם ובביטוי התלת־ממדי של הקישוטים. בנק י. ל. פויכטונברג - שיבוץ של קרמיקה בעבודת ברזל, אבסטרקט. בניין מנהלת בל"ל ב, ברנד תל -אביב, אבסטרקט טרקוטה 240*160 בל"ל אילת, תבליט קראמי אבסטרקטי, 140* 500, בזיגוג צבעוני שקוף סניף בל״ל, בן יהודה 30 תל אביב - חיפוי תבליט קראמי צבעוני מט אבסטרקטי לעמודים בגובה 230, כולל שעון קיר. קיר חיצוני בסמוך לחדר האוכל הישן שבקיבוץ אפיקים. אינטרפרטציה לציור של האומן המקומי ליאו רוט של על בסיס למימד הקראמי. קיר כניסה לבית החולים פוריה בו נתנו פירוש אומנותי לפסוק "אִמְּךָ כַגֶּפֶן בְּדָמְךָ עַל מַיִם שְׁתוּלָה פֹּרִיָּה וַעֲנֵפָה הָיְתָה מִמַּיִם רַבִּים" יחזקאל, י"ט, י'. תבליט עם זיגוג צבעוני 500*180. עיטור ברכת השחייה בקיבוץ חצרים קרמיקה ישראל 70, מוזיאון תל אביב, תל אביב, 1970. קערות סדר פסח מקרמיקה, המוזיאון לאתנוגרפיה ולפולקלור, חיפה, 1976. רפאל אבקסיס - דפי הגדה מצוירים; אברהם ופנינה גופר - קערות פסח, בית יד לבנים, חולון, 1987. תערוכת חנוכיות מקרמיקה, בית ״יד לבנים״ ברעננה. הביאנלה ה-3 לקרמיקה בשנת 2004, פרק ההיסטוריה, אוצרת: עירית ציפר. 1965 היום, מוזיאון ישראל, ירושלים, אולם ספרטוס, ביתן פלבסקי לעיצוב, ביתן אילה זקס אברמוב לאמנות ישראל, 2015. ״אור ואופל״, משכן המוזיקה, יוני 2015, אוצרת אורית לוטרינגר. אברהם גופר במרכז המידע לאמנות ישראלית פנינה גופר במרכז המידע לאמנות ישראלית בביאנלה השלישית לקרמיקה אצרה ד"ר עירית ציפר מדור קטן שהוקדש לקרמיקה הישראלית עד לשנות השבעים. בקטלוג התערוכה תיארה את תרומתם לקרמיקה הישראלית בזיגוגים צבעוניים עשירים המזכירים עבודת ויטרז' מעבירת האור לעומת הקרמיקה הישראלית שהתאפיינה במונוכרומטיות של גוני החומר והאדמה.
וולטר (פירושונים)

האם התכוונתם ל... אישים: וולטר – פילוסוף וסופר צרפתי ג'סיקה וולטר – שחקנית אמריקאית הארייט וולטר – שחקנית אנגלייה פטר וולטר – ביוכימאי גרמני-אמריקאי אחר: מכתש וולטר – מכתש פגיעה הממוקם על פניו של דימוס קברט וולטר – מועדון לילה בשווייץ תיכון וולטר – בית ספר תיכון עיוני וטכנולוגי בפריז וולט (פירושונים) אישים ששמם הפרטי הוא וולטר
נטליה אוסיפובה

נטליה פטרובנה אוסיפובה (ברוסית: Ната́лья Петро́вна О́сипова) היא בלרינה רוסייה, פרימה בלרינה בבלט המלכותי בלונדון ובלהקת הבלט של תיאטרון מיכיילובסקי בסנקט פטרבורג, רוסיה. אוסיפובה נולדה במוסקבה והחלה את לימודיה במחול בגיל 8 בבית הספר לבלט מיכאיל לברובסקי, והשלימה את לימודיה באקדמיה הממלכתית לכוריאוגרפיה במוסקבה אצל המורות מרינה קוטובה ומרינה לאונובה. בגיל 18, הצטרפה אוסיפובה לבלט בולשוי כרקדנית בקור דה בלט. ב-2005 רקדה את הדמות קיטרי בהפקתו של אלכסיי פאדייצ'ב לבלט "דון קישוט" וזכתה לשבחים גדולים. בשנת 2006 קודמה לדרגת סולנית. היא צוינה ברשימה של "המגזין למחול" כאחת מה-25 הראויות לצפייה בשנת 2007, וזכתה בתחרות הרוסית למחול 'פרס בנואה למחול' בשנת 2009. בשנה זו קודמה לדרגת סולנית ראשונה. בשנת 2010 קודמה לדרגת רקדנית ראשית בבלט בולשוי, אך עזבה את הלהקה ב-2011, מהסיבה 'חופש אמנותי' כדבריה. לאחר שעזבה את בלט הבולשוי, הצטרפה אוסיפובה לתיאטרון הבלט האמריקאי כרקדנית אורחת לעונת המטרופוליטן אופרה בניו יורק. היא רקדה את הבלט "דון קישוט" עם הרקדן הקובני חוסה מנואל קרניו ואת "היפהפייה הנרדמת" ורומיאו ויוליה עם הרקדן האמריקאי דייוויד הלברג. כשבוע לפני הופעתה, נשדדה מחוץ לבית האופרה מטרופוליטן, אך פגיעותיה היו קלות והייתה כשירה להופיע. בשוד נגנב מאוסיפובה רק זוג נעלי פוינט ופטיש קטן המשמש לעיצוב צורת הנעליים. בדצמבר 2011 הצטרפה לבלט מיכיילובסקי. באפריל 2013 נודע כי אוסיפובה תצטרף לבלט המלכותי כרקדנית ראשית, לאחר שרקדה פעם בתור רקדנית אורחת את הבלט אגם הברבורים בבית האופרה המלכותית, קובנט גארדן. היא ציינה את סיבתה למעבר לבלט המלכותי: "להרחבת וגיוון הרפרטואר האישי". ב-21 בנובמבר 2013 רקדה עם הרקדן קרלוס אקוסטה בהופעת הבכורה שלה בבלט המלכותי את "רומיאו ויוליה" (מקמילן). בנוסף, רקדה גם את הבלטים מפצח האגוזים וז'יזל יחד עם אקוסטה ועם הרקדן האיטלקי פדריקו בונלי. אוסיפובה הופיעה בישראל עם הבלט הישראלי בבלט ז'יזל בספטמבר 2019. מדיה וקבצים בנושא נטליה אוסיפובה בוויקישיתוף נטליה אוסיפובה, ברשת החברתית אינסטגרם נטליה אוסיפובה, במסד הנתונים הקולנועיים IMDb (באנגלית) נטליה אוסיפובה, במסד הנתונים הקולנועיים KinoPoisk (ברוסית)
המעניש (פירושונים)

האם התכוונתם ל... המעניש – דמות בדיונית בחוברות הקומיקס ביקום מארוול של חברת מארוול קומיקס המעניש (סרט, 1989) – סרט משנת 1989 המבוסס על הדמות המעניש (סרט, 2004) – סרט משנת 2004 המבוסס על הדמות המעניש: אזור מלחמה – סרט משנת 2008 המבוסס על הדמות המעניש (סדרת טלוויזיה) – סדרת טלוויזיה של נטפליקס שעלתה לשידור בשנת 2017 המבוססת על הדמות "המעניש" ככינוי רודריגו דוטרטה – נשיא הפיליפינים, שזכה לכינוי "המעניש" עקב גישת אפס הסובלנות שלו כלפי הפושעים במדינה. מארק קאלאווי – מתאבק עבר מקצועי הנודע בכינוי "הקברן", שהשתמש בכינוי "המעניש" בתחילת הקריירה שלו אנדרה אגאסי – טניסאי עבר אמריקאי, שזכה לכינוי "המעניש" בשל קריירת העבר העשירה שלו XM25 – מטול רימונים אמריקאי, הקרוי גם "המעניש"
עודד רוזנפלד

עודד רוזנפלד (נולד ב-4 ביוני 1944) הוא שחיין, שחקן כדורמים, קפטן נבחרת ישראל ומאמן נבחרת ישראל בכדורמים שחקן כדוריד וסגל נבחרת ישראל בעבר, ייצג את ישראל בכינוסי הפועל, מכביות, אליפויות אסיה, אליפויות קדם אולימפיות, אליפויות עולם (בלגרד 1973, ברלין 1978) ושימש כיו"ר איגוד הכדורמים בהתאחדות לספורט בישראל (1991 - 1996). רוזנפלד שיחק כדורמים בקבוצת הפועל קריית טבעון. בהמשך שיחק בקבוצת הפועל גבעת חיים. בשנים 1963 - 1979 אימן רוזנפלד קבוצות כדורמים וכדוריד בליגה הלאומית. בין השנים 1967 - 1972 עבד כמורה לחינוך גופני בבתי ספר יסודיים, בחטיבת הביניים ובתיכון: בגבעת המורה, בעפולה, בבית הספר הריאלי בחיפה, הפנימייה הצבאית בית בירם, הפנימייה לנערים חוסים ויצו בחיפה ובית הספר התיכון חקלאי "עירון" בחדרה. בשנת 1973 שיחר רוזנפלד בנבחרת ישראל שהתמודדה מול נבחרת איראן באיראן, על העפלה לטורניר אליפות העולם בכדורמים בבלגרד. נבחרת ישראל ניצחה בשניים מארבעת המשחקים, הפסידה אחד, ואחד סיימה בתיקו וכך עלתה לראשונה בתולדותיה לאליפות העולם בכדורמים. באליפות העולם הפסידה ישראל בכל שבעת המשחקים שקיימה וסיימה במקום 16 והאחרון. מאזן השערים שלה היה, בשלב הראשון: 6 - 49 (43-) ובשלב השני: 9 - 30 (21-). באליפות העולם בכדורמים שנערכה בברלין, גרמניה (באותה העת מערב גרמניה) 1978 שימש רוזנפלד כקפטן נבחרת ישראל בכדורמים והיה השחקן המבוגר באליפות. הנבחרת סיימה במקום 16 והאחרון לאחר שהפסידה בשלושת משחקיה. מאזן השערים שלה היה: 4 - 24 (20-). בשלבים המוקדמים הנבחרת הישראלית שובצה לסדרת משחקים מול איראן שנערכו בישראל, והצליחה לזכות ולעלות לטורניר העולמי. בשנים 1980–1984 שימש רוזנפלד מאמן נבחרת ישראל בכדורמים. משנת 1972 עבד רוזנפלד במכון וינגייט בתפקידים רבים. הוא בוגר תואר ראשון (1976) בפילוסופיה כללית ותואר שני (1981) בסוציולוגיה של החינוך, מאוניברסיטת תל אביב. בשנים 1978 - 1987 הוא ניהל את המגמה להוראת המדעים בחינוך הגופני ועבד כמרצה לסוציולוגיה של הספורט, מדריך פדגוגי ומורה לשחייה ולכדוריד. בשנת 1988 קיבל את הדוקטורט מאוניברסיטה העברית בירושלים. בשנים 1991 - 1996 שימש כיו"ר איגוד הכדורמים בהתאחדות לספורט בישראל, בשנים 1990 - 1992 ניהל את המחלקה להכשרת מאמנים בבית הספר למאמנים, במכון וינגייט. משנת 1992 ועד לשנת 2000 עמד בראש המגמה לבריאות הציבור במכללה לחינוך גופני במכון וינגייט ובשנים 2004 – 2011 שימש כיו"ר ארגון ספורט אקדמי במכללת וינגייט. עודד רוזנפלד, באתר המכללה האקדמית בווינגייט נקבע סגל הכדורמים, מעריב, 19 ביולי 1964 נבחרת הכדורמים יוצאת לתחרויות בגרמניה ובהולנד, דבר, 8 ביוני 1975 עודד רוזנפלד (1944-), דף שער בספרייה הלאומית אלכס פרלסמן, גבעת חיים - בדרך לאליפות, מעריב, 12 באוגוסט 1979 אם לא ננצח את מצרים אין טעם חזור ארצה..., מעריב, 7 במאי 1980
מכתש המטאור

מכתש המטאור (באנגלית: Meteor Crater) או מכתש בארינגר (Barringer Crater, על שם המשפחה שבשטחה הוא נמצא) הוא מכתש פגיעה הנמצא באריזונה שבארצות הברית. קוטרו של המכתש הוא 1,136 מטר ועומקו הוא 170 מטר. המכתש נמצא בגובה של 1,740 מטרים מעל גובה פני הים. המכתש נוצר לפני כ-50,000 שנים בעידן הפליסטוקן, בעקבות פגיעה של מטאוריט שרוחבו היה כ-50 מטרים. מכתש המטאור ממוקם כ-69 ק"מ מזרחית לפלגסטף, סמוך לווינסלו בצפון מדבר אריזונה. האתר היה ידוע בעבר כמכתש קניון דיאבלו ושברים של המטאוריט נקראים באופן רשמי מטאוריט קניון דיאבלו. למרות חשיבותו כאתר גאולוגי, המכתש אינו מוגן כמונומנט לאומי. הוא הוכרז כאתר טבע לאומי בנובמבר 1967. מכתש המטאור הוא אטרקציה תיירותית פופולרית. המכתש נמצא בבעלותה של משפחת בארינגר הגובה דמי כניסה כדי לבקר באתר. מרכז המבקרים של המכתש מציג תערוכות ותצוגות על אסטרואידים, החלל, מערכת השמש וכוכבי שביט. מרכז המבקרים כולל בית קולנוע, חנות מתנות, ואזורי תצפית עם נוף אל תוך המכתש. במכתש מתקיימים סיורים מסודרים מדי יום. מדיה וקבצים בנושא מכתש המטאור בוויקישיתוף אתר האינטרנט הרשמי של מכתש המטאור (באנגלית) מכתש המטאור, ברשת החברתית פייסבוק מכתש המטאור, ברשת החברתית אינסטגרם מכתש המטאור, באתר אנציקלופדיה בריטניקה (באנגלית)
רנאטו סאנצ'ס

רנאטו ז'וניור לוז סאנצ'ס (בפורטוגזית: Renato Júnior Luz Sanches; נולד ב-18 באוגוסט 1997) הוא כדורגלן פורטוגלי ממוצא כף ורדי, המשחק בעמדת הקשר בבנפיקה ליסבון, ובנבחרת פורטוגל. סאנצ'ס נולד בעיר ליסבון, והחל להתאמן בכדורגל כשהיה בן שמונה. הוא הצטרף לקבוצת הנוער של בנפיקה ליסבון בשנת 2006, כשהוא בן תשע בלבד. סאנצ'ס ערך את הופעת הבכורה כשחקן מקצועי במהלך עונת 2014/2015, בקבוצת בנפיקה ב' בליגה הפורטוגזית השנייה. לאחר שנה בקבוצת המילואים הוא קודם לקבוצה הראשונה. את הופעת הבכורה בקבוצה הבוגרת הוא עשה ב-30 באוקטובר 2015 כאשר החליף את ז'ונאס בדקה ה-74 בניצחון 4–0 נגד קבוצת טונדלה. בנובמבר 2015 חתם סאנצ'ס על חוזה חדש עם בנפיקה עד שנת 2021, עם סעיף שחרור של 45 מיליון אירו. ב-10 במאי 2016 עבר לבאיירן מינכן הגרמנית וחתם על חוזה לחמש שנים. באיירן מינכן שילמה לבנפיקה 35 מיליון אירו עבורו. בעונתו הראשונה בבאיירן הוא זכה בבונדסיליגה עם הקבוצה אבל הוא לא זכה לדקות משחק רבות. ב-31 באוגוסט 2017 סאנצ'ס חתם בסוונסי סיטי מהליגה האנגלית בהשאלה לעונה אחת. עם סיום עונת 2017/18, בה ערך 12 הופעות ולא התאקלם, חזר לבאיירן מינכן. סאנצ'ס זומן לסגל נבחרת פורטוגל לאליפות אירופה בכדורגל ב-2016 ובכך הפך לשחקן הצעיר ביותר אי פעם שזומן לסגל הנבחרת לטורניר בינלאומי. ב-30 ביוני 2016 במהלך משחק רבע הגמר של טורניר יורו 2016, שבר סאנצ'ס שיא של כריסטאנו רונאלדו, כאשר הפך לכובש הצעיר ביותר אי פעם בשלבי ההכרעה בטורנירי אליפויות אירופה כאשר הוא בן 18 ו-316 ימים בלבד. ב-23 באוגוסט 2019 חתם סאנצ'ס על חוזה לארבע שנים בקבוצת ליל בעבור סכום של 25 מיליון אירו, מה שהפך אותו לרכש היקר ביותר בתולדות המועדון. ב-4 באוגוסט 2022 חתם סאנצ'ס בפריז סן-ז'רמן לחמש שנים. תשעה ימים לאחר מכן כבש שער בכורה כשנכנס כמחליף בניצחון 2–5 על מונפלייה בליגה הצרפתית. ב-16 באוגוסט 2023 הושאל סאנצ'ס לרומא לעונה אחת. בנפיקה אליפות פורטוגל (1): 2015/16 גביע הליגה הפורטוגלית (1): 2015/16 באיירן מינכן בונדסליגה: 2016/17, 2018/19 הסופר קאפ הגרמני: 2016, 2017 הגביע הגרמני: 2018/19 ליל אליפות צרפת: 2020/2021 הסופר קאפ הצרפתי: 2021 פ.ס.ז. אליפות צרפת: 2022/2023 נבחרת פורטוגל אליפות אירופה: 2016 אישיים פרס נער הזהב: 2016 מדיה וקבצים בנושא רנאטו סאנצ'ס בוויקישיתוף רנאטו סאנצ'ס, באתר Transfermarkt רנאטו סאנצ'ס, באתר Soccerway רנאטו סאנצ'ס, באתר BDFutbol רנאטו סאנצ'ס, באתר WorldFootball.net רנאטו סאנצ'ס, באתר National Football Teams רנאטו סאנצ'ס, באתר FootballDatabase.eu רנאטו סאנצ'ס, באתר ESPN בהשאלה מפריז סן ז'רמן הפורטוגלי הבינלאומי, רנאטו סאנצ'ס, חותם בליל רנאטו סאנצ'ס חותם ברומא בהשאלה עם אופציית רכישה
עונת 1971/1972 בליגה א'

עונת 1971/1972 בליגה א' הייתה העונה ה-16 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה סיימו מכבי פתח תקווה והפועל מרמורק במקום הראשון ועלו לליגה העליונה לקראת עונת 1972/1973. ארבע הקבוצות האחרונות ירדו ליגה. טבלת התחרות
עונת 1972/1973 בליגה א'

עונת 1972/1973 בליגה א' הייתה העונה ה-17 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה הסדירה סיימו הפועל חדרה ובני יהודה תל אביב במקום הראשון והעפילו לליגה העליונה לקראת עונת 1973/1974. ארבע הקבוצות האחרונות ירדו ליגה. גביע הכ"ה טבלת התחרות